Alliklepa sadam
Alliklepa sadam (sadamakood EE ALI) on sadam Harju maakonnas Lääne-Harju vallas Alliklepa külas. Sadamat peab Alliklepa Sadam OÜ. Sadamakapten on Märt Rask. Sadamateenuseid osutatakse vaid alla 24-meetrise kogupikkusega veesõidukitele (väikesadam). Sadama navigatsiooniperiood algab 01.05 ja kestab kuni 30.09. Sadam suudab teenindada väikelaevu pikkusega kuni 12,2 meetrit ja süvisega kuni 1,9 m. Sadamas on 24 kaikohta.